ET Euroopa Liidu Teataja L 152/31

TASUTA ÕIGUSABI TAOTLUS

ÜLDKOHUS

Igal füüsilisel või juriidilisel isikul – olenemata sellest, kas teda esindab advokaat –, kes soovib taotleda tasuta õigusabi Üldkohtusse hagi esitamiseks või seoses kohtuasjaga, milles ta on pool, palutakse enne taotlusevormi täitmist tutvuda allpool esitatud teabega

1) Õiguslik raamistik

Tasuta õigusabi käsitlevad sätted on Üldkohtu kodukorras (artiklid 146–150) ja Üldkohtu kodukorra praktilistes rakendussätetes (punktid 16–18, 31, 48, 54, 133, 134 ja 238–248).

Üldkohtu kodukord ja Üldkohtu kodukorra praktilised rakendussätted on kättesaadavad Euroopa Liidu Kohtu internetisaidil (http://curia.europa.eu) rubriigis „Üldkohus/menetlus”.

2) Reeglid esindamise kohta Üldkohtus

Hagiavalduse esitamiseks Üldkohtule peab füüsilist või juriidilist isikut esindama advokaat, kellel on õigus esineda liikmesriigi või muu Euroopa Majanduspiirkonna lepingu osalisriigi kohtus (kodukorra artikkel 51). See säte näeb ette põhimõtte, et hageja esindatus advokaadi poolt on kohustuslik.

Kui isik ei suuda oma majandusliku olukorra tõttu kohtukulusid täielikult või osaliselt tasuda, on tal kodukorra kohaselt õigus saada tasuta õigusabi (kodukorra artikli 146 lõige 1). Erinevalt hagiavaldusest, mille peab esitama hagejat esindav advokaat, võib tasuta õigusabi taotluse esitada ka ilma advokaadi abita.

3) Üldkohtu pädevus ja vastuvõetavuse tingimused

Üldkohus ei saa tasuta õigusabi anda, kui Üldkohus ei ole ilmselgelt pädev läbi vaatama hagi, millega seoses tasuta õigusabi taotletakse (kodukorra artikli 146 lõige 2).

Vastavalt aluslepingutele ja protokollile Euroopa Liidu Kohtu põhikirja kohta on Üldkohus pädev lahendama

— eraõiguslike isikute ja liikmesriikide (1) hagisid liidu institutsioonide, organite ja asutuste aktide tühistamiseks, nende õigusvastase tegevuse tuvastamiseks või tekitatud kahju hüvitamiseks ning vahekohtuklauslil põhinevaid hagisid;

— hagisid Siseturu Ühtlustamise Ameti (kaubamärgid ja tööstusdisainilahendused) ja Ühenduse Sordiameti apellatsioonikodade otsuste tühistamiseks;

— apellatsioonkaebusi Euroopa Liidu Avaliku Teenistuse Kohtu lahendite peale.

Sellest järeldub, et tasuta õigusabi taotlus jäetakse rahuldamata Üldkohtu pädevuse puudumise tõttu hagi lahendada, kui hagi esitatakse

— siseriiklike (haldus- või kohtu-) asutuste otsuse vaidlustamiseks;

— Euroopa Liidu institutsioonilisse süsteemi mittekuuluva rahvusvahelise organi (näiteks Euroopa Inimõiguste Kohtu) otsuse vaidlustamiseks.

Tasuta õigusabi ei saa anda ka siis, kui hagi, millega seoses tasuta õigusabi taotletakse, on ilmselgelt vastuvõetamatu või ilmselgelt õiguslikult põhjendamatu (kodukorra artikli 146 lõige 2).

Rahuldamata jäetakse ka tasuta õigusabi taotlus, mis on esitatud seoses hagiga, mille nõue on aegunud, kuna see hagi jäetakse hilinenult esitamisest tingitud vastuvõetamatuse tõttu läbi vaatamata.

4) Tasuta õigusabi taotluse kohustuslik vorm

Euroopa Liidu Teatajas avaldatud tasuta õigusabi taotluse vorm on kättesaadav Euroopa Liidu Kohtu internetisaidil rubriigis „Üldkohus/menetlus”.

Nii enne hagiavalduse esitamist kui ka menetluse käigus tasuta õigusabi taotlemisel on vormi kasutamine kohustuslik. Tasuta õigusabi taotlust, mis ei ole esitatud vormil, ei võeta arvesse (kodukorra artikkel 147 ja Üldkohtu kodukorra praktiliste rakendussätete punkt 238).

Arvesse ei võeta tasuta õigusabi taotlust, mis on esitatud pärast seda, kui Üldkohus on taotlusega seotud hagi juba lahendanud.

5) Tasuta õigusabi taotluse sisu ja tõendavad dokumendid

Tasuta õigusabi taotluse vormi eesmärk on teha Üldkohtule vastavalt kodukorra artikli 147 lõigetele 3 ja 4 kättesaadavaks teave, mis on vajalik tasuta õigusabi taotluse lahendamiseks. See teave on järgmine:

— andmed taotleja majandusliku olukorra kohta ning

— kui hagiavaldust ei ole veel esitatud, siis andmed hagi eseme, faktiliste asjaolude ja esitatava argumentatsiooni kohta (Üldkohtu kodukorra praktiliste rakendussätete punkt 241).

a) Taotleja majanduslik olukord

Tasuta õigusabi taotlusele tuleb lisada kõik taotleja majanduslikku olukorda hinnata võimaldavad andmed ja tõendavad dokumendid, näiteks pädeva siseriikliku asutuse tõend tema majandusliku olukorra kohta (kodukorra artikli 147 lõige 3).

Taotleja maksevõimet hinnatakse tema abivajadust tõendavate asjaolude põhjal:

— füüsiline isik ei või piirduda sellega, et ta esitab Üldkohtule vaid andmed oma sissetuleku kohta, vaid ta peab esitama näiteks ka tulumaksudeklaratsiooni, palgatõendid, tõendid sotsiaalabiasutuselt või töötukassalt, pangakinnitused või kontoväljavõtted ning andmed, mis võimaldavad hinnata tema varalist seisu (vallas- või kinnisvara väärtus);

— juriidiline isik ei või piirduda sellega, et ta väidab end olevat maksevõimetu, vaid ta peab esitama andmed, mis puudutavad tema ettevõtlusvormi, tegutsemist tulunduslikul või mittetulunduslikul eesmärgil, tema osanike või aktsionäride maksevõimet, esitades näiteks raamatupidamisaruande või muu oma finantsolukorda tõendava dokumendi ning tõendid, mis kinnitavad tema väiteid, et ta on maksejõuetu, tema suhtes on algatatud pankrotimenetlus, kuulutatud välja pankrot või ta on likvideerimisel.

Kinnitusi, mida annab ja allkirjastab taotleja ise, ei loeta piisavaks tõendiks abivajaduse kohta.

Taotluse vormil taotleja majandusliku olukorra kohta esitatud andmed ning nende kinnitamiseks taotlusele lisatud tõendavad dokumendid peavad andma taotleja majanduslikust olukorrast tervikliku pildi.

Taotlus, milles ei ole taotleja menetluskulude kandmise võimetust õiguslikult piisavalt põhjendatud, jäetakse rahuldamata.

b) Kavandatava hagi ese

Kui tasuta õigusabi taotlus esitatakse enne selles viidatud hagiavalduse esitamist, peab taotleja kirjeldama lühidalt hagi eset, faktilisi asjaolusid ja hagi põhjendamiseks esitatavat argumentatsiooni. Taotluse vormil on selle kirjelduse esitamiseks ette nähtud eraldi rubriik.

Taotlusele tuleb lisada ärakiri kõigist asjakohastest tõendavatest dokumentidest, et võimaldada kohtul hinnata hiljem esitatava hagiavalduse vastuvõetavust ja põhjendatust. Nendeks dokumentideks võivad olla näiteks kirjavahetus tulevase kostjaga või tühistamishagi korral otsus, mille õiguspärasus vaidlustatakse.

Nõuetekohaselt täidetud tasuta õigusabi taotuse vorm ja sellele lisatud tõendavad dokumendid peavad olema lisamaterjalita arusaadavad.

c) Täiendamine

Tasuta õigusabi taotlust ei ole lubatud täiendada hiljem esitatavate lisadega. Kui Üldkohus neid lisasid esitada ei ole palunud, keeldutakse nende vastuvõtmisest. Seega on väga oluline esitada kogu vajalik teave taotluse vormil ja lisada sellele vormile kõik tõendid, mis taotluses esitatud teabe õigsust tõendavad.

Erandjuhtudel võib kohus võtta hiljem vastu tõendavaid dokumente, mis näitavad abi vajalikkust taotlejale, kui koos dokumentidega esitatakse selgitus nende hilise esitamise kohta (Üldkohtu kodukorra praktiliste rakendussätete punkt 246).

6) Taotluse esitamine

a) Taotleja enda poolt

Tasuta õigusabi taotleja, keda ei esinda advokaat, peab nõuetekohaselt täidetud ja allkirjastatud taotlusevormi paberversiooni ning kõik taotluses mainitud tõendavad dokumendid saatma või esitama Üldkohtu kantseleisse järgmisel aadressil:

Greffe du Tribunal de l'Union européenne Rue du Fort Niedergrünewald 2925 Luxembourg

Nõuetekohaselt täidetud ja allkirjastatud taotlusevormi paberversiooni saatmisele või kohapeal esitamisele võib eelneda saatmine faksi teel järgmisel faksinumbril: (+352) 43032100.

Kui nõuetekohaselt täidetud ja allkirjastatud taotlusevorm saadetakse faksi teel:

— alustatakse selle menetlemist alles siis, kui kohtukantselei saab kätte originaali;

— faksi teel saatmise kuupäev loetakse taotlusevormi esitamise kuupäevaks tingimusel, et faksi teel saadetud taotlusevormi omakäeliselt allkirjastatud originaal jõuab kohtukantseleisse hiljemalt kümme päeva pärast faksi teel saatmist; kui originaali kümne päeva jooksul ei esitata, loetakse esitamiskuupäevaks päev, mil kohtukantselei originaali tegelikult kätte sai;

— originaal tuleb ära saata kohe pärast faksi teel saatmist, tegemata selles vähimatki parandust või muudatust;

— kui taotlusevormi omakäeliselt allkirjastatud originaal erineb varem faksi teel kohtukantseleile saadetud ärakirjast, loetakse taotluse esitamise kuupäevaks allkirjastatud taotlusevormi originaali esitamise päev.

b) Taotleja advokaadi poolt

Kui tasuta õigusabi taotluse esitamisel esindab õigusabi taotlejat advokaat, võib ta selle esitada kohtukantseleisse kas paberkandjal, vajaduse korral pärast menetlusdokumendi originaali ärakirja edastamist faksi teel, või rakenduse e-Curia kaudu, järgides e-Curia rakenduse kasutustingimusi (Üldkohtu kodukorra praktiliste rakendussätete punkt 240).

Kui nõuetekohaselt täidetud ja allkirjastatud taotlusevorm saadetakse faksi teel, kohaldub punktis a esitatu.

c) Taotlusevormi allkirjastamine

Ilma et see piiraks advokaadil taotlusevormi esitamist e-Curia kaudu, peab taotlusevormi omakäeliselt allkirjastama taotleja, kui ta esitab selle ise, või advokaat, kui taotlejat esindab advokaat. Omakäelise allkirja puudumisel taotlust ei menetleta.

7) Hagi esitamise tähtaja kulgemise peatumine ja jätkumine

Tasuta õigusabi taotluse esitamisega peatub taotluse esitaja jaoks hagiavalduse esitamise tähtaeg kuni selle taotluse üle otsustava määruse kättetoimetamiseni või kui selles määruses ei ole nimetatud advokaati õigusabi taotlejat esindama, siis kuni taotlejat esindava advokaadi nimetamise määruse kättetoimetamiseni (kodukorra artikli 147 lõige 7).

Ajal, mil Üldkohus tasuta õigusabi taotlust läbi vaatab, on niisiis hagi esitamise tähtaja kulgemine peatunud.

Pärast tasuta õigusabi taotluse üle otsustava määruse kättetoimetamist või kui selles määruses ei ole nimetatud advokaati õigusabi taotlejat esindama, siis pärast taotlejat esindava advokaadi nimetamise määruse kättetoimetamist võib hagi esitamiseks jäänud tähtaeg olla väga lühike. Seetõttu on soovitatav, et tasuta õigusabi saaja, keda esindab nõuetekohaselt advokaat, pööraks selle tähtaja järgimisele erilist tähelepanu (Üldkohtu kodukorra praktiliste rakendussätete punkt 248).

8) Lisatäpsustus

Lisatud tõendite originaale ei tagastata. Seetõttu on soovitatav edastada tõendavate dokumentide ärakirjad.

TASUTA ÕIGUSABI TAOTLUS

ÜLDKOHUS

TASUTA ÕIGUSABI TAOTLEJA

FÜÜSILINE ISIK

Proua

Härra

Perekonnanimi: …

Eesnimi: …

Aadress: …

Sihtnumber: … Vald: …

Riik: …

Telefon (fakultatiivne): …

Faks (fakultatiivne): …

E-post (fakultatiivne): …

Töökoht või praegune olukord: …

JURIIDILINE ISIK (2)

Nimi: …

Õiguslik vorm: …

Tulundusliku eesmärgiga: ☐ Jah ☐ Ei

Aadress: …

Sihtnumber: … Vald: …

Riik: …

Telefon (fakultatiivne): …

Faks (fakultatiivne): …

E-post (fakultatiivne): …

ISIK, KELLE VASTU KAVATSETE HAGI ESITADA (3)

Taotleja tähelepanu juhitakse asjaolule, et Üldkohus on pädev lahendama vaidlusi, milles vastaspooled on füüsilised või juriidilised isikud ja liidu institutsioonid, organid või asutused. Üldkohus ei ole pädev kontrollima selliste otsuste õiguspärasust, mille on vastu võtnud:

— rahvusvahelised organid, mis ei kuulu Euroopa Liidu institutsioonilisse süsteemi – näiteks Euroopa Inimõiguste Kohus,

— liikmesriigi asutused,

— siseriiklikud kohtud.

Isik(ud), kelle vastu kavatsetakse hagi esitada:

KOSTJA(D) AADRESS … … Kui ei ole piisavalt ruumi, esitage nimekiri eraldi valgel lehel ja lisage see taotlusele.

HAGI ESE (4)

Kui tasuta õigusabi taotlus esitatakse enne hagiavalduse esitamist, peab taotleja lühidalt kirjeldama kavandatava hagi eset, faktilisi asjaolusid ja hagi toetuseks esitatavat argumentatsiooni. Taotlusele tuleb lisada tõendavad dokumendid (kodukorra artikli 147 lõige 4).

Palun kirjeldage kavandatava hagi eset, faktilisi asjaolusid ja hagi toetuseks esitatavat argumentatsiooni:

Käesolevale vormile tuleb lisada kõik tõendavad dokumendid, mis aitavad hinnata kavandatava hagiavalduse vastuvõetavust ja põhjendatust, ning esitatud dokumentide kohta tuleb koostada tõendavate dokumentide nimekiri.

Tõendavate dokumentide originaale ei tagastata.

TAOTLEJA MAJANDUSLIK OLUKORD

FÜÜSILINE ISIK

VARALINE SEIS

Tasuta õigusabi taotlusele tuleb lisada kõik taotleja majanduslikku olukorda hinnata võimaldavad andmed ja seda tõendavad dokumendid, näiteks pädeva siseriikliku asutuse tõend majandusliku olukorra kohta (kodukorra artikli 147 lõige 3).

— Kui taotluse esitamise hetkel ei ole teie varaline seis võrreldes eelmise aastaga muutunud, võetakse arvesse siseriiklikele ametiasutustele eelmise aasta 1. jaanuari kuni 31. detsembri kohta deklareeritud varaline seis.

— Kui teie rahaline olukord on muutunud, võetakse arvesse praegune varaline seis, st periood alates käesoleva aasta 1. jaanuarist kuni õigusabitaotluse esitamise kuupäevani.

Teie tulud Teie abikaasa või elukaaslase tulud Mõne teise teiega samas majapidamises alaliselt elava isiku tulud (laps või ülalpeetav) Täpsustage: … a. Sissetulek puudub (5) b. Maksustatav netopalgatulu (nagu märgitud palgalehel) c. Palgatulust erinev tulu (sissetulek põllumajandus-, tööstus- või kaubandustegevusest või mitteärilisest tegevusest) d. Peretoetused e. Töötu abiraha f. Päevade kaupa arvutatavad hüvitised (nt haiguse, raseduse ja sünnituse, kutsehaiguse või tööõnnetuse korral) g. Pension ja eelpension h. Elatis (summa, mis teile tegelikult maksti) i. Muu tulu (nt teile makstud üüri- või renditulu, dividendid, muu vallasvara väärtuselt teenitud tulu …) Kui ei ole piisavalt ruumi, esitage nimekiri eraldi valgel lehel ja lisage see taotlusele.

Palun märkige teie vallasvara liik ja väärtus (aktsiad, võlakirjad, muu osalus kapitalis …) ja teie kinnisvara aadress ja väärtus (hoonestatud või hoonestamata kinnistu …), isegi kui see ei teeni tulu:

KULUD

Märkige ära lapsed ja isikud, kes on teie ülalpidamisel või elavad teiega alaliselt koos:

Perekonna- ja eesnimi Sugulusside (nt poeg, õepoeg, ema) Sünnikuupäev (pp/kk/aaaa) … … …/…/… … … …/…/… … … …/…/… … … …/…/… Kui ei ole piisavalt ruumi, esitage nimekiri eraldi valgel lehel ja lisage see taotlusele.

Elatis, mida maksate kolmandatele isikutele:

Soovi korral võite esitada täiendavat teavet oma varalise seisu või kulude kohta:

Eespool esitatud andmed peavad põhinema tõendavatel dokumentidel, mis võimaldavad hinnata taotleja majanduslikku olukorda (kodukorra artikli 147 lõige 3).

Käesolevale vormile tuleb lisada tõendavate dokumentide nimekiri ning võimaluse korral pädeva siseriikliku asutuse tõend majandusliku olukorra kohta.

Tõendavate dokumentide originaale ei tagastata.

JURIIDILINE ISIK

Kui tasuta õigusabi taotleb juriidiline isik, lisage palun taotlusele juriidilise isiku olemasolu tõendav hiljutine dokument (väljavõte äriregistrist või mittetulundusühingute ja sihtasutuste registrist või muu ametlik dokument) (kodukorra artikli 147 lõige 5 koostoimes artikli 78 lõikega 3).

Palun kirjeldage taotleja ning vajaduse korral tema osanike või aktsionäride majanduslikku olukorda:

Eespool esitatud andmed peavad põhinema tõendavatel dokumentidel, mis võimaldavad hinnata taotleja ning vajaduse korral tema osanike või aktsionäride majanduslikku olukorda (kodukorra artikli 147 lõige 3).

Käesolevale vormile tuleb lisada tõendavate dokumentide nimekiri ning võimaluse korral pädeva siseriikliku asutuse tõend majandusliku olukorra kohta.

Tõendavate dokumentide originaale ei tagastata.

ADVOKAADI NIMETAMISE ETTEPANEK

Kui olete valinud advokaadi, kellel on õigus esineda liikmesriigi või muu EMP lepingu osalisriigi kohtus, tuleb esitada järgmised andmed:

Advokaadi nimi: …

Aadress: …

Sihtnumber: … Vald: …

Riik: …

Telefon: …

Faks (fakultatiivne): …

TEABE ÕIGSUSE KINNITUS

Mina, allakirjutanu, kinnitan, et käesolevas tasuta õigusabi taotluses esitatud teave on õige.

Kuupäev: …/…/…

Taotleja või advokaadi allkiri:

TÕENDAVATE DOKUMENTIDE NIMEKIRI

Tõendavad dokumendid, mis võimaldavad hinnata teie majanduslikku olukorda:

— … — … — … — … — … — … — … — … — … — … — … — …

Kui hagiavaldust ei ole veel esitatud, siis tõendav(ad) dokument (dokumendid), mis võimaldab (võimaldavad) hinnata kavandatava hagi vastuvõetavust ja põhjendatust:

— … — … — … — … — … — … — … — … — … — … — … — …

(1) Välja arvatud hagid, mis on põhikirjaga jäetud Euroopa Kohtu lahendada, ja hagid, mis on Euroopa Liidu Avaliku Teenistuse Kohtu pädevuses.

(2) Palun lisage taotlusele juriidilise isiku olemasolu tõendav hiljutine dokument (väljavõte äriregistrist või mittetulundusühingute ja sihtasutuste registrist või muu ametlik dokument).

(3) Kui tasuta õigusabi taotlus esitatakse koos hagiavaldusega või pärast hagiavalduse esitamist, ei ole rubriiki „Isik, kelle vastu te kavatsete hagi esitada” vaja täita.

(4) Kui tasuta õigusabi taotlus esitatakse koos hagiavaldusega või pärast hagiavalduse esitamist, ei ole rubriiki „Hagi ese” vaja täita.

(5) Kui täidetakse see lahter, peab taotleja selgitama, millest ta elab.